Små til middelsstore (vingespenn gjerne rundt 30 mm) sommerfugler med svært lange og smale bakvinger. Kroppen er sylindrisk, middels kraftig og ganske kort. Antennene er nokså korte (rundt 1/3 av forvingelengden) og trådformede. Forvingene er avlange, avrundede, delvis gjennomsiktige med påfallende, grove årer. De er gjerne farget i rødlig eller gulaktig og svart. Bakvingene er opptil dobbelt så lange som forvingene, svært smale, men litt utvidet ytterst. Beina er korte.